open-index/open-wikipedia-markdown huggingface dataset:
Andreas Gruschke

**Andreas Gruschke** (født 16. april 1960 i Tengen-Blumenfeld i Tyskland, død 30. januar 2018) var en tysk forfatter, fotograf, tibetolog, geograf, sinolog og etnolog.

## Liv og virke
### Bakgrunn
Etter videregående skole på gymnasiet i Singen og tjeneste som sivilarbeider, studerte Gruschke fra 1981 til 1990 i Aachen og i Freiburg. I denne perioden hadde han to flermånederes studieopphold i Øst-Asia og Sørøst-Asia. I studieåret 1984/85 tok han et ettårig studium i kinesisk på Universität für Sprache und Kultur Peking i Folkerepublikken Kina.

I 1990 avsluttet han sitt studium i Freiburg med magistergrad. Hans magistergradsarbeid ble offentliggjort med tittelen *Neulanderschließung in Trockengebieten der Volksrepublik China und ihre Bedeutung für die Nahrungsversorgung der chinesischen Bevölkerung*.

### Karrière
I 1985/86 underviste han på  Shanxis lanfbruksuniversitet i Taigu i provinsen Shanxi (Kina), og 1992/93 var han '‘visiting professor’' på Kangweon National University i Chuncheon i Sør-Korea.

Siden 1987 arbeidet Gruschke mer og mer som freelanceskribent og fotojournalist med hovedinteresse for Tibet, Himalaya, Silkeveien og mer generelt Øst-Asia.

Han hadde en stor produksjon bøker og artikler for det meste om tibetansk kultur, blant dem pionerarbeid vedrørende klostre i de østtibetanske historiske regionene Amdo og Kham. Andre verk dreier seg om Korea, Himalayafjellene og Kina.

Fra 2004 til 2012 arbeidet han på Universitetet i Leipzig og var der konsentrert om sin tibetanske faginteresse. Fra 2012 var han gjesteprofessor på instituttet for sosial utvikling og for utviklingsstudier for Vest-Kina på Sichuanuniversitetet i Chengdu i Sichuan i Kina. Hans hovedsakelige forskningsinteresse var landbefolkningens næringsmessige sikkerhet, særlig for nomadiske gjetere i tibetanske områder. Dette et av hans siste prosjekter var om nomader i Yushu (det nordlige Kham).

Han utgav også to billedbøker om sine hjemlige trakter i Tyskland, om Hegau og Hochrhein.

## Verker i utvalg
* «Demographie und Ethnographie im Hochland von Tibet», i: *Geographische Rundschau*, 49 (1997), Heft 5, S. 279-286
* *The Cultural Monuments of Tibet’s Outer Provinces: Amdo*, 2 vols., Bangkok 2001
* *The Cultural Monuments of Tibet’s Outer Provinces: Kham*, 2 vols., Bangkok 2004 ff.
* «Wer sind die Tibeter?», i Wulf Köpke/Bernd Schmelz (utg.): «Die Welt des Tibetischen Buddhismus», *Mitteilungen aus dem Museum für Völkerkunde Hamburg*, Neue Folge, Band 34. Hamburg, 2005, s. 171-221 – ISBN 3-9809222-4-3
* «A Vital Monastic Centre of the Jonang Tradition: The Grand Lamasery of Dzamthang», i: 《China Tibetology》中国藏学(英文版) 2008年01期 

## Referanser


## Eksterne lenker
* A. Gruschke at the THDL/ Tibetan & Himalayan Digital Library
* Research on eastern Tibetan nomads
* The Jonangpa Order of Tibetan Buddhism
Jacques Bacot

**Jacques Bacot** (født 4. juli 1877 i Saint-Germain-en-Laye i Frankrike, død 25. juni 1965 i Paris) var en fransk tibetolog. Han reiste på kryss og tvers i India, det vestlige Kina og i de tibetanske grenseregioner. Han virket ved École pratique des hautes études. 

Bacot var den første vestlige forsker som studerte den tibetanske grammatiske tradisjon, og sammen med F. W. Thomas (1867–1956) var han i den første generasjon av tibetologer som gransket de gammeltibetanske manuskripter fra Dunhuang. 

Jacques Bacots tibetologiske karriere går tilbake til en verdensomreise han foretok i 1904 og fra en ekspedisjon til Tibet i 1906, som hadde Tonkin som utgangspunkt. På denne reisen fulgte han tradisjonelle pilegrimsleder og ble godt kjent med Tibets religiøse liv. Etter hjemkomsten til Frankrike i 1908, viet han seg til tibetanske studier under Sylvain Lévi.

Jacques Bacots viktigste forskningsreiser ble foretatt i:
* de øvre regioner rundt Yangtzefloden (1907) ;
* det nordlige Indokina (1909–1910) ;
* Himalaya (1913-1914 og 1930-1931).

Ellers reiste han meget i India, i Kina og Tibets grenseregioner. 

Jacques Bacot ble studiedirektør (directeur d'études) for tibetansk ved l'École pratique des hautes études i 1936. Han ble medlem av Académie des inscriptions et belles-lettres i 1947, og i Société Asiatique i 1908. Han ble dets president etter Paul Pelliots død i 1945, og ble i den posten til 1954.

De malerier og figurer han anskaffet på sine reiser donerte han i 1912 til Guimetmuseet i Paris. Hans bibliotek og papirer er kommet til samme sted etter hans død. 

## Verker
* 1913 *Les Mo-so. Ethnographie des Mo-so, leurs religions, leur langue et leur écriture.*  Leiden: E.J. Brill, 1913. 
* 1925 *Le poète tibétain Milarépa, ses crimes, ses épreuves, son Nirvāna.* (Classiques de l’Orient 11 ) Paris: Éditions Bossard. 
* 1928 *Une grammaire tibétaine du tibétain classique. Les ślokas grammaticaux de Thonmi Sambhoṭa, avec leurs commentaires.* (Annales du Musée Guimet. Bibliothèque d’études 37) Paris: P. Geuthner. 
* 1946. *Grammaire du tibétain littéraire.* Paris: Librairie d’Amérique et d’Orient.
* 1947 *Le Bouddha.* (Mythes et religions 20 ) Paris: Presses universitaires de France. 
* 1948 *Grammaire du tibétain littéraire. Index morphologique.* Paris: Librairie d’Amérique et d’Orient.
* 1956 “Reconnaissance en haute Asie septentrionale par cinq envoyés ouigours au VIIIe siècle.”  *Journal Asiatique* 2 :137-153.
* Bacot, Jacques et al. (1940). Documents de Touen-Houang relatifs à l’histoire du Tibet. (Annales du Musée Guimet 51). Paris: P. Geuthner, 1940.

## Referanser
Charles Alfred Bell

**Charles Alfred Bell** (født 1870 i Calcutta i Britisk India, død 1945 i Canada) var en britisk-indisk tibetolog. Han ble utdannet ved Winchester College. Etter å ha trådt inn i embedsverket i Britisk India ble han utnevnt til *Political Officer* i Sikkim i 1908. Han ble snart temmelig sentral i sikkimesisk og bhutansk politikk, og i 1910 møtte han den 13. Dalai Lama, som var tvunget i midlertidig eksil av kineserne. Han ble godt kjent med Dalai Lama, og forfattet senere hans biografi (*Portrait of a Dalai Lama*, publisert i 1946). Til forskjellige tider var han britenes *Political officer* for Bhutan, Sikkim og Tibet.

Etter å ha reist rundt i Tibet og besøkt Lhasa i 1920, trakk han seg tilbake til Oxford, der han forfattet flere bøker om tibetansk historie, kultur og religion. 

## Referanser


## Eksterne lenker
* the Tibet Album, British photography in Central Tibet 1920 – 1950
* List of illustrations from 'The People of Tibet', Sir Charles Bell, Oxford: Clarendon Press, 1928
* Photo
Vasilij Vasiljev

**Vasilij Pavlovitsj Vasiljev** (Василий Павлович Васильев; født 20. februar 1818 i Nizjnij Novgorod i Russland, død 27. april 1900 i St. Petersburg) var en russisk sinolog, tibetolog og buddholog. Wilhelm Grube var en av hans studenter.

## Biografi
I 1837 tok Vasiljev slutteksamen ved avdelingen for orientalske språk ved det historisk-filologiske fakultet ved  Universitetet i Kazan. I 1849 ble han tilknyttet den russisk-ortodokse legasjon i Beijing, og der lærte han seg sanskrit, kinesisk, mongolsk, tibetansk og mandsjuisk. I 1851 ble han professor ved Universitetet i Kazan, og i 1855 professor ved Statsuniversitetet i St. Petersburg. I 1866 ble Vasiljev korresponderende medlem, og i 1886 fullt medlem av St. Petersburgs Vitenskapsakademi.

Vasiljev hadde et bredt interessefelt. Hans viktigste verker var: 

* *Буддизм, его догматы, история и литература* (1857–1869).
* *История и древности восточной части Средней Азии от Х до XIII века* (1857).
* Die mohammedanische Bewegung in China (Petersb. 1867, russ.)
* *Китайская [[khrestomati|хрестоматия]]* (1868).
* *Религия Востока: конфуцианство, буддизм и даосизм* (1873).
* *Анализ китайских иероглифов* (1866–1884).
* *Очерк истории китайской литературы* (1880).
* *Графическая система китайских иероглифов. Опыт первого китайско-русского словаря* (1867).
* *Die Erschliessung Chinas. Kulturhistorische und wirtschaftspolitische Aufsätze zur Geschichte Ostasiens* (Leipzig, Weicher 1909).

## Referanser


## Litteratur
* З.И. Горбачева, Н.Н. Пертов, Г.Ф. Смыкалов: Русский китаевед академик Василий Павлович Васильев (1818–1900). In: *Очерки по истории русского востоковедения*, Band 2 (Moskau, Nauka 1965), S. 234–340.
* Е.В. Мальцева: В.П. Васильев как исследователь китайской литературы. In: *Материалы по истории и филолоигии Центральной Азии*, Nr. 4. (Ulan-Ude, 1970), S. 9–11.
* Р.Е. Пубаев: Академик В.П.Васильев — первый исследователь тибетской исторической литературы в России. In: *Востоковедные исследования в Бурятии* (Nowosibirsk, 1981.), S. 62–78.
* Ю.А. Сорокин: Академик В.П.Васильев как маньчжуровед. In: *Восточная филология. Характерологические исследования* (Moskau, Nauka 1971), S. 213–219.
* Васильев Василий Павлович, In: *Большая советская энциклопедия* (*Große Sowjet-Enzyklopädie*; 3. Auflage, Moskau 1969–1978).

## Eksterne lenker
* Василий Павлович Васильев (*peoples.ru*)
* Дмитрий Арапов: «Весь мир будет населен одними только китайцами» (*Rodina*)
* 瓦西里·巴甫洛维奇·瓦西里耶夫 
* Vasiljevs grafiske system for kinesisk skrift
Sándor Kőrösi Csoma

**Sándor Kőrösi Csoma** (født 27. mars 1784 i Kőrös i Transilvania i Ungarn, død 11. april 1842 i Darjeeling i Britisk India) var en ungarsk lingvist, orientalist og tibetolog.

Csoma studerte 1815-18 i Göttingen i Tyskland og bestemte seg der for å oppsøke magyarernes urhjem i
det indre av Asia. Han lærte seg under flerårig opphold i et buddistisk kloster det tibetanske språk. Årene 1820-31 gjennomreiste han Egypt, Syria, Bukhara, Punjab, Kashmir og andre land og regioner.

I 1831 ble han ansatt som bibliotekar hos *Asiatic society* i Calcutta. Csoma hadde fått tillatelse
av Dalai Lama til å besøke Lhasa, men før han kunne komme seg avsted, døde han plutselig i 1842 i Darjeeling i øvre Bengal.

Csoma gjorde tibetansk språk og litteratur tilgjengelig for den europeiske vitenskap, framfor alt ved sine
banebrytende arbeider *A grammar of the Tibetan language*
(1834) og ''Essay towards a dictionary Tibetan and English'' (1835).

## Referanser
Solvang (rederi)

**Solvang** er et rederi med hovedkontor i Stavanger. Selskapet opererer sytten skip, blant annet tankskip for LPG og etylen. Syv av skipene er nybygde fra Meyerverftet i Rostock/Papenburg og Hyundai Heavy Industries (HHI) i Ulsan, Sør-Korea. MT «Clipper Orion» (60 000 m³), den første LPG-tankeren fra HHI, ble levert i 2008. Selskapet ble stiftet i 1936. Det er notert på Oslo børs.

## Referanser


## Eksterne lenker
* 
*
Leucospidae

* *[[Leucospis]]*
* *[[Micrapion]]*
* *[[Neleucospis]]*
* *[[Polistomorpha]]*

**Leucospidae** er en gruppe som hører til blant parasittvepsene og er en familie i ordenen vepser. Gruppen omfatter rundt 135 kjente arter fordelt på 4 slekter. Det er funnet 8 arter i Europa, de finnes ikke i Norge. Ulikt de fleste andre Chalcidoidea er disse middelsstore, kraftig bygde vepser. De er trolig nærmest beslektet med Chalcididae.

## Utseende
Middelsstore (4–17&nbsp;mm), nokså kraftige vepser, gjerne farget i gult eller rødt og svart. Hodet er nokså lite, antennene trådformede. Forkroppen (thorax) er noe sammanklemt fra sidene. Fram- og mellombeina er nokså slanke, bakbeina har svært fortykkede hofter (coxae) og lår (femorae), sistnevnte med én eller flere tenner på innsiden. Leggen er krummet slik at den kan foldes inntil låret. Bakkroppen er noe sammentrykt fra sidene. Hos hannen ser det ut som om den bare består av tre ledd, siden det tredje og de utenforliggende leddene er vokst sammen til et skjold. Hos hunnen kan eggleggingsrøret være ganske kort, hvis det er forlenget, bøyer det seg oppover og framover over ryggen på insektet, dette er et unikt trekk for familien. Vingene kan foldes sammen som hos stikkveps. Forvingen har en smal åre langs framkanten i de innerste 2/3, et lite vingemerke og en buet åre nær vingespissen.

## Levevis
Leucospidene er, så langt man kjenner til, parasitoider som angriper broddveps (Aculeata), særlig solitære bier (Apoidea) men også graveveps (Sphecidae) og murerveps (Eumeninae). Vertslarvene ligger gjerne inne i ved eller i kamre av leire, og hunnen kan bruke opptil tre timer på å bore seg ned til den. Hunnen legger egg også om vertslarven er død eller angrepet av en parasitoid, det ser ut til at leucospide-larven kan klare seg med en død larve eller en parasitt-larve som føde. Eggene er uvanlig store, hos *[[Leucospis gigas]]* opptil 3&nbsp;mm lange. De voksne vepsene besøker gjerne blomster, særlig skjermplanter og kurvplanter.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Chalcidoidea
***** familien **Leucospidae**
****** *[[Leucospis]]* Fabricius, 1775 – ca. 100 arter, 8 i Europa, nord til Tyskland og Ukraina
****** *[[Micrapion]]* Kriechbaumer, 1894 - 12 arter
****** *[[Neleucopsis]]* Bouček, 1974 - bare én art
****** *[[Polistomorpha]]* Westwood, 1839 - 7 arter

## Referanser


## Kilder
* Natural History Museum, Universal Chalcidoidea Database http://www.nhm.ac.uk/research-curation/research/projects/chalcidoids/leucospidae.html
* Fauna Europaea, utbredelsesdatabase over europeiske dyr: http://www.faunaeur.org 

## Eksterne lenker
*
Ladakh

**Ladakh** (tibetansk: ལ་དྭགས་ *La dwags*, hindi: लद्दाख़ [], urdu: لدّاخ ) er et unionsterritorium i India. Det ligger mellom fjellkjeden Kunlun i nord og Himalaya i sør. Området av Ladakh som er kontrollert av India er 59146&nbsp;km² stort. Inkludert de pakistansk- og kinesiskkontrollerte områdene av det historiske Ladakh er det 117000&nbsp;km² stort. I 2001 hadde indisk Ladakh 270126 innbyggere, hvorav de fleste er av tibetansk og indoeuropeisk herkomst. De viktigste språk er urdu og ladakhi, som er en tibetansk dialekt. Ladakh tilhører den tibetanske kultursfære, og tibetansk buddhisme er ved siden av sjiaislam den største religionen. 

Ladakh er kjent for sin naturskjønnhet i fjellene og for sin tibetansk-buddhistiske kultur. 

Den viktigste byen i Ladakh er Leh, som en gang var hovedstad i det ladakhiske kongedømmet. Dette kongedømmet omfattet det område som nå er kjent som Aksai Chin, som også ble del av Britisk India, men nå er regjert som en del av Folkerepublikken Kina.

## Referanser


## Eksterne lenker
*
Eskimo & Icebird

**Eskimo & Icebird** ( og ) er et norsk produksjonsteam innen techno/dance-sjangeren.

De startet sine musikerkarrierer på 1990-tallet. Eskimo er blant annet kjent for låten «Dreaming of Me» og Icebird ga ut musikkalbumet «Arctic Trance».

De to produsentene startet å jobbe sammen i 2003 og deres første låt «Music is Movin'» ble plukket opp av den norske radiostasjonen NRK_mPetre og debuterte med tredjeplass på hitlisten Ti i skuddet. Dette var starten på en rekke låter fra Eskimo & Icebird. De har også produsert og remikset låter for artister som Helene Rask, Jamita, Tom Stereo og Weststylers.

## Utgivelser/radiolåter
* 2003: Eskimo & Icebird – Music is movin' (Radiolåt) # 3 på «Ti i skuddet»
* 2004: Eskimo & Icebird – Follow Your Voice (Radiolåt) # 1 på «Ti i skuddet»
* 2005: Eskimo & Icebird – House Music (Radiolåt)
* 2006: Eskimo & Icebird – Feels Just Like That Night (Radiolåt / Utgitt på arcade spillet «Pump It Up Pro»)
* 2006. Eskimo & Icebird – Round and Round (Utgitt på arcade spillet «Pump It Up Pro»)
* 2006: Helene Rask – No Love (Eskimo & Icebird Radiomix) (Nordic Records) # 2 på «Ti i skuddet»
* 2006: Helene Rask – Get On (Eskimo & Icebird Mix) (Radiolåt)
* 2006: Helene Rask – Magic Summer (Eskimo & Icebird Mix) (Nordic Records)
* 2006: Eskimo & Icebird  – Love Is An Ocean  (Infravibe Records)
* 2006: Helene Rask – Eskimo & Icebird megamix (Nordic Records)
* 2008: Tom Stereo – Now Or Never (Eskimo & Icebird Radio Edit) og (Eskimo & Icebird Clubmix)
* 2008: Eskimo & Icebird – That Night (Out Now Records)
* 2009: Weststylers – Lost Without You (Eskimo & Icebird Remix) (Out Now Records)

I 2008 produserte Eskimo & Icebird albumene *Be Proud* og *Ibiza* for Jamita, utgitt på Crystal Jam Records.

## Eksterne lenker
* Discogs
* Icebird &ndash; Icebird webside
* Eskimo & Icebird intervju
* Eskimo & Icebird intervju 2
Kapasitetsdiode

Innenfor elektronikken er en **kapasitetsdiode** eller en **variabel kapasitansdiode** en type diode som har en variabel kapasitans som er en funksjon av spenningen over terminalene.

Kapasitetsdioder brukes vanligvis som en spenningsstyrt kondensator, fremfor en likeretter. De brukes i blant annet spenningsstyrte oscillatorer.
FLK «Hvalen»

**FLK «Hvalen»** var et flytende hvalkokeri eid av den norske selskapet A/S Hvalen ved skipsreder Lars Christensen i Sandefjord, senere ved skipsreder Nils Bugge i Tønsberg. Skipet ble bygget av Sir Raylton Dixon & Co i Middlesbrough og overlevert C. G. Dunn & Co Ltd i 1892 som lasteskipet DS «Fallodon Hall».

Den første fangstsesongen, i 1910/11, kartla kaptein Hans Borge på «Hvalen» South Sandefjord Anchorage (også kalt Michelsen Harbour) på Trinity Island ved Antarktishalvøya. Senere ble Wilhelmina Bay i Graham Land benyttet som havn. Våren 1914 solgte Lars Christensen A/S Hvalen og det flytende kokeriet til Nils Bugge i Tønsberg, som også disponerte Hvalfangerselskabet Hektor.

«Hvalen» forliste utenfor Vigo i Spania 30. mars 1918 på vei fra Almería til Barrow-in-Furness med jernmalm. Fire mann omkom i forliset.

## Se også
*Liste over flytende hvalkokerier

## Referanser


## Eksterne lenker
* 1910 Hvalen Larship.no
*1910 Hvalen  lardex.net
Bærum bibliotek

**Bærum bibliotek** er et folkebibliotek med hovedkontor på Bekkestua.

## Historikk
Den første kommunale folkeboksamlingen åpnet på Stabekk den 27. januar 1909. Samme år åpnet også folkeboksamlingen i Sandvika. På 1930-tallet åpnet en rekke mindre utlånsstasjoner, blant annet på Fossum, Snarøya, Jar, Haslum, Grav, Tanum, Lysaker, Bryn og Bærums Verk.  I 1961 flyttet folkeboksamlingen i Sandvika inn i den nybygde Kinogården og ble hovedbibliotek. I 1972 åpnet Eiksmarka bibliotek i det nybygde Velferdshuset. I 1981 ble Bekkestua bibliotek innviet og ble hovedbibliotek. I 1987 åpnet Rykkinn bibliotek i Grendehuset. I 1990 flyttet Sandvika bibliotek inn i Kommunegården og ble Norges største filial.

## Referanser
DS-39

**DS-39** (**Дегтярёва Станковый образца 1939 года**) er et maskingevær fra Sovjetunionen.

Våpenet ble designet av Vasily Degtyaryov, og var i bruk under andre verdenskrig. Arbeidet med designet ble begynt i 1930, og den ble approbert av Den røde armé i september 1939. Omtrent 10 000 eksemplarer ble laget mellom 1939 til 1941. Våpenet var mislykket og derfor ble produksjonen stanset helt i juni 1941, etter Tysklands invasjon av Sovjet. Istedenfor satt fabrikkene igang igjen produksjonen av det eldre M1910 Maxim maskingeværet.

200 stk ble tatt av finske styrker i 1941 og ble så brukt av dem.

## Se også
*Liste over maskingeværer
Carlos, prins av Asturias

**Don Carlos**, prins av Asturias (født 8. juli 1545 i Valladolid, død 24. juli 1568 i Madrid) var den eldste sønn av Filip II av Spania og hans første kone Maria Manuela av Portugal, datter av Johan III av Portugal. 

Don Carlos var mentalt ustabil og ble fengslet av faren tidlig i 1568, hvor han døde etter et halvt år i isolasjon. Hans skjebne er skildret i Friedrich Schillers tragiske drama *Don Carlos, [[infante]] fra Spania* og operaen *Don Carlos* av Giuseppe Verdi.

Historien om en konge som fengsler sin egen sønn er også tema i boken *Livet er en drøm* av Pedro Calderón de la Barca fra 1635, selv om Don Carlos ikke nevnes direkte.

Don Carlos' mor døde 4 dager etter fødselen, og han begynte tidlig i puberteten å vise tegn til mental ustabilitet. Mange fysiske og mentale tegn kan tyde på at dette var et resultat av innavl innen Huset Habsburg og de kongelige familiene i Portugal og Spania. 

Carlos hadde bare fire oldeforeldre i stedet for maksimalt åtte, og hans foreldre hadde samme stamtavle (1/8) som om de var halvsøsken . Han hadde bare seks tippoldeforeldre, i stedet for de maksimale 16; mormoren og hans farfar var søsken, sin morfar og hans farmor var også søsken, og hans to oldemødre var søstre. 

I 1562 ble han utsatt for en hodeskade da han falt ned en trapp. Han overlevde etter en trepanasjon av hodeskallen, gjennomført av den kjente anatomen Andreas Vesalius. Etter denne hendelsen, fikk Don Carlos en vanskelig adferd, hvor han blant annet begynte å mislike hertugen av Alba, som var kongens kommandant i Nederland, en stilling som var blitt lovet Don Carlos. Don Carlos skal da ha startet å konspirere med opprørere i Nederland. Han ble også fiendtlig innstilt overfor faren, og skal ha planlagt å ta livet av ham. Høsten 1567 var han i ferd med å flykte til Nederland, men planen ble avslørt av Don Juan de Austria.

Det er i ettertid blitt spekulert i om han døde av forgiftning mens han satt fengslet, men historikere i dag tror han døde av naturlige årsaker. Han ble svært tynn og kan ha utviklet spiseforstyrrelser i fengselet.

## Referanser


## Kilder
* Geoffrey Parker: *Philip II: Fourth Edition* Open Court 2002 ISBN 9780812695199
* Encyclopædia Britannica, ellevte utgave
Jamila

**Jamila** er et jentenavn, som betyr vakker på arabisk og swahili. Navnet er mye brukt i Midtøsten og Afrika.

Navnet finnes i ulike former og transkripsjoner, som *[[Jameela]]*, *[[Jamileh]]* (persisk), *[[Djamila]]* (maghrebinsk), *[[Gamila]]* (egyptisk), *[[Yamila]]* (latinamerikansk). 

## Etymologi
*Jamila* (arabisk: جميلة) er den feminine formen av *[[Jamil]]*, som betyr «vakker» eller «skjønn» på arabisk.

## Utbredelse
Navnet er i dag vanlig i arabisk-, urdu- og hausa-talende samfunn, og har også spredt seg til muslimske miljøer i mange deler av verden. Det er vanlig blant annet i Jemen, Etiopia og Pakistan.

|}

## Kjente personer med navnet
Personene i listen er ordnet kronologisk etter fødselsår.
* Jamila Massey (født 1934), britisk skuespiller og forfatter
* Jamila Ksiksi (født 1968), tunisisk politiker
* Jamila El Moussali (født 1969), marokkansk politiker
* Jamila Madeira (født 1975), portugisisk politiker
* Jamila Wideman (født 1975), amerikansk jurist, aktivist og tidligere profesjonell basketballspiller
* Jamila Woods (født 1989), amerikansk sanger, poet og aktivist
* Jamila Velazquez (født 1995), amerikansk skuespiller og sanger

## Referanser


## Eksterne lenker
*
Liste over ordførere i Hegra

**Liste over ordførere i Hegra**. Hegra sogn ble opprettet som egen kommune ved delingen Øvre Stjørdalen i 1874. I 1962 ble Hegra, Stjørdal, Lånke og Skatval slått sammen til nye Stjørdal kommune.

## Fotnoter


## Referanser
Mattias Flink

**Mattias Flink** (født 8. mars 1970) er en svensk massemorder. Han skjøt og drepte fem kvinner og to menn natten til lørdag den 11. juni 1994 i Falun i Sverige. Flink, fenrik i den svenske hæren, hadde våren 1994 slitt med psykiske problemer. Store humørsvingninger, søvnproblemer, paranoia og sjalusi, kombinert med en komplisert oppvekst der moren forlot familien, førte fram til de fatale hendelsene. 

Flink fikk livstidsstraff for mordene, men ble løslatt i 2014 etter å ha sonet 20 år av en tidsbestemt livstidsdom på 30 år. Han ble løslatt etter 2/3 regelen på dagen 20 år etter at drapene fant sted.

## Eksterne lenker
* 'Massmordet i Falun', radiodokumentar fra Sveriges Radio P3
Degtjarjov maskingevær

**Degtjarjov-maskingevær** eller **DP-28** (russisk:  – *Rutsjnoj pulemjot Degtjarjova Pekhotnyj*) er et lett maskingevær som ble produsert i Sovjetunionen.

Det ble tatt i bruk i 1928, var kamret for ammunisjon i kaliber 7,62 x 54R, og var enkelt og rimelig å produsere. De tidligste modellene hadde mindre enn 80 deler, og kunne bli satt sammen av ufaglærte arbeidere. Det var spesielt motstandsdyktig mot støv og smuss. Ulempen med våpenet var tofoten, den tålte lite og knakk fort, samt at våpenmagasinene var trege å sette inn og tok lang tid å fylle. Våpenet ble brukt helt frem til 1960-tallet.

## Varianter
* **DPM**, modernisert versjon, approbert i 1943-44
* **DA**, for flymontering (Дегтярёва авиационный – Degtjarjova aviatsionnyj; ДА)
* **DT** og **DTM**, for montering på kjøretøy (Дегтярёва танковый – Degtyaryova Tankovy; ДТ and ДТМ)
* **RP-46**, beltematet versjon, approbert i 1946 (produsert i Kina som **Type 58**)

## Se også
* Liste over maskingeværer

## Eksterne lenker
*
DTAC

**DTAC** eller **dtac** (offisielt Total Access Communication PCL) var en thailandsk mobiloperatør som tilbød mobiltelefoni-tjenester. Fra 1.&nbsp;mars 2023 fusjonerte DTAC med det konkurrerende thailandske telekom-selskapet True Mobile; det nye konsernet tok navnet True Corporation. Fra desember 2024 er forhenværende konsernsjef i Telenor Group, Sigve Brekke, konsernsjef i True Corporation.

## Historikk

### Oppstart og utvikling
Selskapet ble grunnlagt i august 1989, og var etter hvert direkte og indirekte eid av Telenor med en 65,5% total eierandel. Telenor kjøpte seg inn i selskapet fra 2000. DTAC er børsnotert i Bangkok, og et av landets største selskaper. Omsetningen i 2008 var 12 milliarder norske kroner. Administrerende direktør fra 2008 var Tore Johnsen, som da overtok stillingen etter Sigve Brekke.

DTAC var Thailands nest største mobiloperatør med om lag 28 millioner kunder, som ga en markedsandel på 30,4%. Bare mobilselskapet AIS – grunnlagt av Thaksin Shinawatra – var større i det thailandske markedet.

### Konsesjon og frekvenser
DTAC hadde GSM-frekvenser i 1800 MHz-båndet og i 850 MHz-båndet. I sistnevnte bånd tilbød selskapet tilpassede 3G-tjenester. Selskapet hadde 8.300 basestasjoner, hvorav 1.500 ble reist i 2008. 

I Thailand eier ikke de private mobiloperatørene nettverket selv – de bygger det og overfører nettet til det offentlige Communications Authority of Thailand (CAT) – men de private operatørene har til gjengjeld enerett til å operere nettet i sitt frekvensområde over en konsesjonsperiode på 27 år. Konsesjonene med denne ordningen kalles Build-Transfer-Operate (BTO-konsesjoner). I 1994 inngikk DTAC også avtale om tilgang til fastnettet som var eid av det offentlig eide Telephone Organization of Thailand (TOT).

### Tjenester
DTAC utviklet en rekke mobile tjenester til befolkningen i Thailand – også til fattige og hjemløse på landsbygda. Ved hjelp av EDGE-, GPRS- og 3G-teknologi tilbød selskapet fra 2001 internett over mobiltelefonen. SIM-kortet i mobiltelefonene ble brukt i en rekke tjenester som identifikasjon for brukeren, og medførte at selv brukere uten fast adresse eller personnummer kunne benytte betaling, bank- og forsikringstjenester.

* ATM SIM var en mobilbasert banktjeneste som DTAC drev sammen med en av Thailands største banker, K-bank. Tjenesten gjorde det mulig å foreta transaksjoner og overføre penger mellom privatpersoner og mellom personer og bedrifter.
* LifeCare var et tilbud om livsforsikring med identifikasjon gjennom SIM-kortet. Tjenesten ble tilbudt til mer enn 1 million brukere, mange av dem uten bankkonto og som ellers ikke ville kunne tegne livsforsikring. DTAC tilbød den tjenesten i samarbeid med forsikringsselskapet Muang Thai Life.

Siden 2006 hadde DTAC en samtrafikkavtale med konkurrenten AIS, inngått i AIS-eier Thaksins maktperiode i Thailand. Med denne avtalen ble mobilnettenes kunder sammenknyttet og utbredelsen av mobiltelefoni i Thailand økte ytterligere.

## Referanser


## Eksterne lenker
*
Tofot

Et **tofotstativ**, ofte bare kalt **tofot**, er en tobent støtte for skytevåpen for å få økt presisjon.

Brukes oftest av lette bærbare maskingevær for å få kontrollbar ildgiving ved fullautomatisk ild, og på skarpskyttergevær og rifler for jakt, hvor presisjon er meget viktig. Det finnes både faste og justerbare tofoter, og de felles normalt forover bort fra skytteren når de ikke er i bruk.

For presisjonsskyting mot luftmål eller sterkt bevegelige mål brukes trefot, som er høyere og langt mer stabil.

## Se også
* Ettbenstativ
* Skytestokk
* Våpenreim
Skranevatnet

**Skranevatnet** er et vann i nærheten av Sandsli/Kokstad i bydelen Ytrebygda i Bergen.  Vannet er omringet av nydelig natur. Det finnes både gran og furu i områdene rundt vannet. Det finnes også gule vannliljer i vannkanten. Om sommeren kan man også få øye på røde blomster langs svaberget. Det finnes to brygger med redningsutstyr og benker hvor man kan sole seg og slappe av.

## Dyreliv
Det finnes både ål og gjedde i Skranevatnet. Fisking er mulig, men det er redusert med fisk så det skal litt til å få napp.

Vannet er positivt preget av både hegre, stokkand og sothøne. Det har også siden 2008 vært observert svaner.

## Forurensning
Ifølge en rapport fra Etat for helsetjenester skrevet i januar 2008, står det at Skranevatnet ikke er egnet som badevann. Dette er grunnet høyt bakterienivå som har blitt vist fra målinger gjort i 1998 av Etat for helsetjenester, og målinger gjort av elever på Sandsli videregående skole i 2008.

Det ble laget en nyhetssak angående målingene som ble gjort av elevene på Sandsli videregående i Bergens Tidene. I denne artikkelen kommer det frem at Skranevatnet inneholder E.Coli-bakterier, som er en patogenetisk bakterie som lever i tykktarmen på varmblodige dyr.

I 1992 ble det tatt prøver for innhold av E.Coli, der det ble registrert funn på én av tre prøvetakinger i løpet av året. Dette betyr at Skranevatnet har blitt utsatt for kloakk og avløpsvann enkelte perioder i 1992.

## Referanser
Citroën C3

**Citroën C3** er en bilmodell fra den franske produsenten Citroën. Bilen ble introdusert i 2002 som en 5-dørs kombi, designet av Donato Coco and Jean-Pierre Ploué. 

I 2003 kom cabrioletversjonen C3 Pluriel.

I 2009 kom en MPV med navnet C3 Picasso.

## Eksterne lenker
*
Emilie Strandberg

**Emilie Strandberg** (født *Emilie Maria Strandberg* i 19. februar 1976 i Härlanda, Göteborg) er en svensk skuespiller.

## Filmografi (utvalg)

## Eksterne lenker
*
Maruti Suzuki A-STAR

**Maruti Suzuki A-STAR** (også kjent som **Suzuki Alto** og **Nissan Pixo**) er en bilmodell introdusert i 2008. Bilen produseres i India av indisk-japanske Maruti Suzuki. A-STAR er en videreutvikling av Suzuki Alto. Bilen skal eksporteres på verdensbasis.

Bilen leveres med én motor, en tresylindret bensinmotor fra Suzuki på 996 ccm som yter 68 hk ved 6000 o/min, og 90 Nm ved 3400 o/min.
Leinster Rugby

**Leinster Rugby** (best kjent som Leinster) er en irsk profesjonell Rugby Union lag fra provinsen Leinster i Irland. De konkurrerer i ligaen Pro14 og de to europeiske turneringene European Rugby Champions Cup eller European Rugby Challenge Cup (alt etter tabellplassering). Laget representerer Leinster-avdelingen av *Irish Rugby Fotball Union*. Leinster er en av fire irske profesjonelle rugbylag, og var et amatørlag fram til 1995. Den offisielle Leinster-drakten er marineblå, blå og hvit med den tradisjonelle Leinster-harpen, som er lagets logo.  

Leinster spiller hjemmekampene på RDS Arena eller Aviva Stadium i Dublin. De spilte på Donnybrook Stadium, også i Dublin, fram til 2007. Leinster vant ligaen i 2002, 2008, 2013 og 2014 og European Rugby Champions Cup (tidl. Heineken European Cup) i 2009, 2011, 2012 og 2018.

## Se også
*Rugby union
*Irish Rugby Football Union

## Eksterne lenker
* Leinster Rugby offisielle nettside
* Uoffisielle supporrterklubb nettside
Ene Mihkelson

**Ene Mihkelson** (født 21. oktober 1944 i Tammeküla, død 20. september 2017 i Tartu) var en estisk forfatter, særlig av lyrikk.

Mihkelson studerte litteraturvitenskap og arbeidet som lærer, og som forsker ved Estlands litteraturmuseum. Det meste av livet arbeidet hun som forfatter.

Hennes første litterære verk ble publisert i 1967, men den første diktsamlingen utkom ikke før i 1978. Ettersom faren var en aktiv opposisjonell, hadde hun problemer med å bli utgitt i sovjettiden. Hun publiserte ti diktsamlinger, fire romaner, én essaysamling kalt *Kirjanduse seletusi* (*Litteratur forklart*) og én novellesamling kalt *Surma sünnipäev* (*Dødens fødselsdag*).

Mihkelsons lyrikk er i frie vers, uten metrikk og rytme, men karakterisert ved sin intensitet, allegorier og metafysiske emner. Hun refererte ofte til barndomserfaringer, estisk mytologi og estisk historie.

Hun mottok Juhan Livi-prisen i 1994 og 1999, Estlands kulturfonds litteraturpris i 2001, og i 2006 fikk hun den tysk-østerrikske Herderprisen.

## Referanser


## Eksterne lenker
*  Estonian Literary Magazine, introduksjonsartikkel
Romefamilien

Se teksten

**Romefamilien** (Nartheciaceae) er en plantefamilie i ordenen Dioscoreales med om lag 20 arter i 5 planteslekter. Den har bare vært anerkjent siden 2003. 

Plantene er urter som ofte er opprette med parallelle eller klasestilte, gule blomster og lite iøynefallende blader. Arten Rome (*Narthecium ossifragum*)  vokser også i Norge.

## Slekter og arter
Slektene og de viktigste artene i familien omfatter:
* *[[Aletris]]*
** *[[Aletris farinosa]]*
** *[[Aletris foliosa]]*
** *[[Aletris glabra]]*
** *[[Aletris laxiflora]]*
** *[[Aletris lutea]]*
** *[[Aletris pauciflora]]*
*** *[[Aletris pauciflora var. khasiana]]*
** *[[Aletris rigida]]*
** *[[Aletris spicata]]*
** *[[Aletris stenoloba]]*
* *[[Lophiola]]*
** *[[Lophiola americana]]*
** *[[Lophiola aurea]]*
* *[[Metanarthecium]]*
** *[[Metanarthecium luteo-viride]]*
* Romeslekten *(Narthecium)*
** *[[Narthecium asiaticum]]*
** *[[Narthecium californicum]]*
** Rome *(Narthecium ossifragum)*
* *[[Nietneria]]*
** *[[Nietneria paniculata]]*

## Eksterne lenker
* 
* Nartheciaceae – beskrivelser i:  L. Watson & M. J. Dallwitz, *The Families of Flowering Plants*.
Pandanales

Se teksten

**Pandanales** er en orden av palme-liknende trær, busker, lianer og urter. Ordenen har 5 familier, 36 slekter og anslått 1&nbsp;345 arter. De vokser i tropene på alle kontinenter, dog går familien Pandanaceae helt sør til New Zealand.

Flere av artene har blader som brukes til flettverk ved produksjon av kurver, eksempelvis slekten *[[Pandanus]]*, som også brukes i asiatisk matlaging. Arten *[[Carludovica palmata]]* brukes som flettverk til produksjonen av panamahatter.

## Familier
Familiene i ordenen omfatter:
* Cyclanthaceae 
* Pandanaceae 
* Stemonaceae 
* Triuridaceae – siden 2003
* Velloziaceae 

Før 2003 var Triuridaceae ikke plassert i noen orden, den var ansett som en basal familie direkte under enfrøbladingene, men etter DNA-studier er det fastslått at den tilhører Pandanales.

## Referanser


## Eksterne lenker
* 
* Oversikt over ordenen – hos MOBOT, Missouri Botanical Garden.
Eiby

**Eiby** er ei bygd i Alta kommune i Finnmark. Grunnkretsen heter Eiby/Storelvdalen. Den ligger 10&nbsp;km sør for Alta sentrum, på vestsida av Eibyelva, rundt 3&nbsp;kilometer før den munner ut i Altaelva. Grunnkretsen har 369 innbyggere (2012).

Europavei 45 passerer gjennom bygda.

Bygdas navn kommer visstnok fra Iver Eiby, som var den første som bosatte seg i bygda.

## Referanser
Bjørn Winsnes

**Bjørn Winsnes** (født 13. september 1925 i Oslo, død 25. november 2012) var en norsk tegner og fotograf. Han startet sin karriere som fotograf i De norske politistyrkene som ble opprettet i Sverige under den 2. verdenskrig. Han ble tilknyttet Distriktskommando Nord-Norge og senere overført til Allied Forces Warcrime Commition, som arbeidet med avsløring av tyske krigsforbrytelser mot Sovjetiske og Jugoslaviske krigsfanger. Denne fotografiske dokumentasjonen ble brukt ved Krigsforbryterdomstolen i Nürnberg i 1945-46.

Winsnes startet eget atelier i Oslo i 1949. Han var en av stifterne av Norske Reklamefotografers Landsforening, Forbundet Frie Fotografer og Kreativ Forum.

Han arbeidet som tegner i Dagbladet under vinterolympiaden i Oslo i 1952 og sommerolympiaden i Helsingfors samme år.
Han var også medarrangør og deltager på fotoutstillingen Foto i Fokus i Oslo i 1956 og eneansvarlig for utvelgelsen av bilder til Norges Fotograf Forbunds jubileumsutstilling på Frogner Hovedgård i Oslo i 1969.
Han har også arbeidet som fotografisk jurymedlem både i Norge og Sverige, blant annet flere år i Aftenpostens A-magasin.

I 1962 mottok han, som første fotograf reklameprisen gullblyanten for sitt arbeid som reklamefotograf og i 1963 matprisen for sine fotografier av mat.

Winsnes var den første fotograf som fikk Statens Kunstnerstipend i 1968. Han var norsk representant ved utarbeidelsen og fremstillingen av billedmaterialet til den audiovisuelle delen av Nordens Paviljong på verdensutstillingen i Osaka, Japan i 1970. Arne Nordheim komponerte musikken til dette programmet.

Han stilte ut bilder i Pentax Gallery i London, Kaare Berntsen Galleri i Oslo, Preus Fotomuseum i Horten, Kløverhuset i Bergen, Forbundet Frie Fotografers vårutstilling i Oslo. Han hadde også separatutstilling i Kodaks hovedkontor i Oslo.

Han var i en årrekke eneste norske representant i det verdenskjente, svenske billedarkivet Tio Foto i Stockholm.

## Referanser


## Eksterne lenker
* Verk av Bjørn Winsnes på nasjonalmuseet.no
Smuglere i smoking

***Smuglere i smoking*** er en norsk kriminal- og dramafilm fra 1957. Den var Norges første spillefilm i farger (Eastmancolor) og Grethe Kauslands filmdebut. Regien var ved Bjarne Andersen og manus var av Odd Berset. Eksekutiv produsent var Bjørn Bergh-Pedersen.

Ifølge Norsk filminstitutt var filmen ved årsskiftet 1996–97 under restaurering.

## Skuespillere

## Eksterne lenker
*
Jonas Grimås

**Jonas Kristofer Ulfson Grimås** (født 7. august 1958 i Uppsala, Sverige) er en svensk regissør.

## Biografi
Grimås gikk på Dramatiska institutets regilinje 1987&ndash;89 og deretter på The Royal College of Art. Han er kjent blant annet for filmatiseringen av Henning Mankells Kurt Wallander. Grimås har vært bosatt og arbeidet i London siden 1988 der han har regissert en rekke dramaserier for BBC, ITV og Channel 4, blant andre *[[Silent Witness]]*, *[[Hope and Glory (TV-serie)|Hope and Glory]]*, *[[Hamish Macbeth]]* (med Robert Carlyle), *[[Second Sight]]* (med Clive Owen) og *[[Med hjarte på rette staden]]* (*Heartbeat*).
Grimås vant en British Academy Award for kortfilmen sin *[[Artisten]]* og ble nominert for ytterligere en med sin film *[[Marooned]]*.
I 2007 er Jonas Grimås aktuell med filmatiseringen av Camilla Läckbergs romaner *[[Isprinsessan (2007)|Isprinsessan]]* og *[[Predikanten (TV-serie)|Predikanten]]* som sendes av SVT høsten 2007.

## Filmografi (utvalg)

## Referanser


## Eksterne lenker
* Jonas Grimås' nettsider
*
Susan Boyle

**Susan Magdalane Boyle** (født 1. april 1961) er en sanger fra Blackburn i West Lothian i Skottland.

## Biografi
Hun ble kjent etter sin opptreden i tv-programmet *[[Britain's Got Talent]]* 11. april 2009 på tv-kanalen ITV. En snau uke etter opptredenen hadde klippet med opptredenen hennes blitt vist over 30 millioner ganger på YouTube. I finalen, hvor hun også fremførte «I Dreamed a Dream» fra *[[Les Misérables (musikal)|Les Misérables]]*, kom hun på andreplass, bak dansegruppen Diversity. At hun ikke vant, var imidlertid svært overraskende for de fleste.

Hennes debutalbum *I Dreamed a Dream* ble utgitt i november 2009, og i USA solgte det over 700&nbsp;000 eksemplarer den første uken, noe som var ny rekord. Albumet gikk også til topps i Storbritannia, og fikk de høyeste salgstallene noensinne registrert.

## ''Britain's Got Talent''
Susan Boyles opptredener:

## Utgivelser
* *I Dreamed a Dream* (2009)
* *The Gift* (2010)
* *Someone to Watch Over Me* (2011)
* *Standing Ovation: The Greatest Songs from the Stage* (2012)
* *Home for Christmas* (2013)
* *Hope* (2014)
* *A Wonderful World* (2016)

## Referanser


## Eksterne lenker
* 
* 
* 
* 
* Hele hennes opptreden Britain's Got Talent 11.04.2009 på YouTube
* Reportasje om Susan Boyle på BBC på YouTube
Cyclanthaceae

Se teksten

**Cyclanthaceae** er en plantefamilie i ordenen Pandanales, bestående av palme-liknende trær og busker med 12 slekter og anslått 180arter. De vokser i tropene vesentlig i Latin-Amerika.

Flere av artene har blader som brukes til flettverk ved produksjon av kurver eller andre bruksgjenstander. Arten *[[Carludovica palmata]]* brukes som flettverk til produksjonen av Panamahatter. 

## Slekter
Slektene i familienomfatter:
* *[[Asplundia]]* 
* *[[Carludovica]]* 
* *[[Chorigyne]]* 
* *[[Cyclanthus]]* 
* *[[Dianthoveus]]* 
* *[[Dicranopygium]]* 
* *[[Evodianthus]]* 
* *[[Ludovia]]* 
* *[[Schultesiophytum]]* 
* *[[Sphaeradenia]]* 
* *[[Stelestylis]]* 
* *[[Thoracocarpus]]* 

## Eksterne lenker
* 
* Cyclanthaceae – beskrivelse av familien i: L. Watson & M. J. Dallwitz (1992–), *The families of flowering plants*.
* Beskrivelse – hos MOBOT, Missouri Botanical Garden.
Skruepalmer

Se teksten

**Skruepalmer** (Pandanaceae) er en plantefamilie i ordenen Pandanales, bestående av trær, lianer og busker med 4 slekter og anslått 700 arter. De vokser i tropene vesentlig i Asia, men også i sentrale Afrika og i Australia samt begge øyene på New Zealand. Noen arter vokser også på øyer i Stillehavet. Det er den sørligstgående familien innen ordenen Pandanales.

## Slekter
Det er fire slekter i familien, som med enkelte av sine arter omfatter:
* ***[[Freycinetia]]*** – 20 arter
** *[[Freycinetia arborea]]* («ʻIeʻie») – Hawaii, Fransk Polynesia, Cookøyene 
** *[[Freycinetia auriculata]]* – Filippinene 
** *[[Freycinetia banksii]]* – New Zealand
** *[[Freycinetia urvilleana]]* – Stillehavet
* ***[[Martellidendron]]*** – 80 arter
** *[[Martellidendron androcephalanthos]]*
** *[[Martellidendron cruciatum]]*
** *[[Martellidendron gallinarum]]*
** *[[Martellidendron hornei]]*
** *[[Martellidendron karaka]]*
** *[[Martellidendron kariangensis]]*
** *[[Martellidendron masoalense]]*
* ***[[Pandanus]]*** – 600 arter
** *[[Pandanus aldabraensis]]*
** *[[Pandanus amaryllifolius ]]*
** *[[Pandanus boninensis ]]*
** *[[Pandanus decastigma ]]*
** *[[Pandanus fascicularis]]* = syn. *P. odoratissimus* = syn. *P. tectorius*
** *[[Pandanus halleorum]]*
** *[[Pandanus joskei ]]*
** *[[Pandanus lacuum]]*
** *[[Pandanus multispicatus]]* 
** *[[Pandanus palustris ]]*
** *[[Pandanus papenooensis ]]*
** *[[Pandanus pyramidalis ]]*
** *[[Pandanus sechellarum ]]*
** *[[Pandanus spiralis ]]*
** *[[Pandanus taveuniensis ]]*
** *[[Pandanus temehaniensis]]*
** *[[Pandanus teuszii ]]*
** *[[Pandanus thomensis ]]*
** *[[Pandanus utilis ]]*
** *[[Pandanus verecundus]]*
* ***[[Sararanga]]*** – 2 arter
** *[[Sararanga philippinensis]]*
** *[[araranga sinuosa]]*

## Eksterne lenker
* 
* Pandanaceae  – beskrivelse av familien i: L. Watson & M. J. Dallwitz (1992–), *The families of flowering plants*.
* Beskrivelse – hos MOBOT, Missouri Botanical Garden.
Stemonaceae

Se teksten

**Stemonaceae** er en plantefamilie i ordenen Pandanales, bestående av trær, busker og urter med 4 slekter og anslått 35 arter. De vokser i tropene vesentlig i Asia og Australia, og én art i USA.

## Slekter
Det er fire slekter i familien, som med enkelte av sine arter omfatter:
* ***[[Croomia]]*** – 3 arter
** *[[Croomia heterosepala]]* – Japan 
** *[[Croomia japonica]]* – Japan
** *[[Croomia pauciflora]]* – USA
* ***[[Stemona ]]*** – 27 arter
** *[[Stemona angusta ]]*
** *[[Stemona australiana]]* 
** *[[Stemona japonica]]* = syn. *Roxburghia japonica* 
** *[[Stemona javanica]]*
** *[[Stemona kerrii]]*
** *[[Stemona lucida]]* =syn. *S. philippinensis* 
** *[[Stemona mairei]]*
** *[[Stemona parviflora]]* 
** *[[Stemona prostrata]]* 
** *[[Stemona sessilifolia ]]* = syn. *Roxburghia sessilifolia*
** *[[Stemona shandongensis]]* 
** *[[Stemona tuberosa]]* 
* ***[[Stichoneuron ]]*** – 2 arter, Asia
* ***[[Pentastemona]]*** – 2 arter, Sumatra

Slekten *Pentastemona* regnes fortsatt av enkelte forskere som en egen familie – Pentastemonaceae. i APG II-systemet er den derimot inkludert i Stemonaceae.

## Eksterne lenker
* 
* Stemonaceae  – beskrivelse av familien i: L. Watson & M. J. Dallwitz (1992–), *The families of flowering plants*.
* Beskrivelse – hos MOBOT, Missouri Botanical Garden.
Triuridaceae

Se teksten

**Triuridaceae** er en plantefamilie i ordenen Pandanales, bestående av trær, busker og urter med 7-10 slekter og anslått 80 arter. De vokser i tropene i alle verdensdeler.

## Slekter
Det er 7-10 slekter i familien, som omfatter:
* *[[Andruris]]*
* *[[Hexuris]]*
* *[[Hyalisma]]*
* *[[Lacandonia]]* – Mexico – (Usikker taksonomi)
* *[[Peltophyllum]]* (Usikker taksonomi)
* *[[Sciaphila]]*
* *[[Seychellaris]]*
* *[[Soridium]]*
* *[[Triuridopsis]]* (Usikker taksonomi)
* *[[Triuris]]* – Latin-Amerika

Familien ble tidligere ansatt som en basal gruppe direkte under kladen av enfrøbladete planter, men nærmere DNA-studier førte i 2003 til at APG II-systemet inkluderer familien i ordenen Pandanales.

## Eksterne lenker
* 
* Triuridaceae  – beskrivelse av familien i: L. Watson & M. J. Dallwitz (1992–), *The families of flowering plants*.
* Beskrivelse – hos MOBOT, Missouri Botanical Garden.
Petrosaviaceae

Se teksten

**Petrosaviaceae** er en familie av enfrøbladete planter som er plassert direkte under enfrøbladingene i APG II-systemet. Før 2003 hadde familien liten anerkjennelse, og artene ble da av de fleste forskere plassert under liljeordenen Liliales. De to slektene i familien ble i tiden 1998–2003 ansett som egen familier, men anses nå som slekter under Petrosaviaceae.

Petrosaviaceae er basale enfrøbladinger og omfatter 4 arter. De er urter med blomster og vokser i høytliggende biotoper. Plantene er enkle og opprette med gulgrønne eller hvite blomster.

Plantene vokser kun i Kina, Japan og Sørøst-Asia.

## Slekter og arter
Slektene og artene i denne familien omfatter:
* *[[Japanolirion ]]*
** *[[Japanolirion osense]]* – Japan
* *[[Petrosavia ]]*
** *[[Petrosavia sakuraii]]* – Kina, Taiwan, Sumatra, Japan, Myanmar, Vietnam
** *[[Petrosavia stellaris]]* – Øst-Asia
** *[[Petrosavia sinii]]* – Kina

## Eksterne lenker
* 
* ''Petrosavia'' i *Flora of China*.
* NCBI Taxonomy Browser - lenker til familie, slekter og arter.
* Petrosaviaceae  - lenker hos CSDL, Texas.
Estlands litteraturmuseum

**Estlands litteraturmuseum** (estisk: *Eesti Kirjandusmuuseum*) er et statlig arkiv og forskningsinstitutt i Tartu, som arbeider med å dokumentere estisk litteratur, folklore og folkemusikk.

## Historie
Museet ble etablert i 1909 som bibliotek ved Estlands nasjonalmuseum og historiske arkiv. Museet fikk ansvar for bibliografisk virksomhet i 1921, og flere nye avdelinger fra 1927 til 2000.

Under annen verdenskrig ble museet delt i to separate institusjoner, for hhv litteratur og etnografi. Museet ble samlet i 1946. Fra 1957 har museet arrangert en årlig todagers konferanse til minne om forfatteren Friedrich Reinhold Kreutzwald. Museet gjenvant sitt opprinnelige navn i 1995, etter frigjøringen fra Sovjetunionen.

Museet tilbyr utstillinger, vandreutstillinger, kurs og seminarer.

## Fire avdelinger
# Biblioteket, med arkiv og bibliografisk avdeling. 
# Estisk folkeminnesamling, etablert i 1927. Avdelingen forsker på skikker, folkedans mm, både blant den estiske, finsk-ugriske befolkdningen, og blant Estlands minoriteter: tyskbaltere, russere, jøder mfl
# Estisk kulturhistorisk arkiv, etablert i 1929. Samlingene omfatter manuskript, fotografi, film, lyd og kunst. Tidligere samlinger etablert Det estiske litteraturselskapet og Akademimuseet er innlemmet i arkivet. 
# Folkloristisk avdeling, etablert i 1947. Avdelingen utgir to tidsskrift, seks monografiserier og har ansvaret for utgivelsen av det omfattende folkemusikkverket Monumenta Estoniae Antiquae.

## Bilder

ELM Panorama 2017.tif|Panorama (2017). Foto: Alar Madisson (ELM)
ELM-2 2017.tif|ELM (2017). Foto: Alar Madisson (ELM)
ELM-4 2017.tif|Glassgalleriet (2017). Foto: Alar Madisson (ELM)


## Eksterne lenker
*
Velloziaceae

Se teksten

**Velloziaceae** er en plantefamilie i ordenen Pandanales, bestående av trær, busker og urter med 7-9 slekter og anslått 270 arter. De vokser i tropene i alle verdensdeler, særlig i Sør-Amerika, Afrika, Madagaskar og Arabia.

## Slekter
Det er 7-9 slekter i familien, som omfatter:
* *[[Acanthochlamys]]*
* *[[Aylethonia]]*
* *[[Barbacenia]]*
* *[[Barbaceniopsis]]*
* *[[Burlemarxia]]*
* *[[Nanuza]]* (Usikker taksonomi)
* *[[Pleurostima ]]* (Usikker taksonomi)
* *[[Vellozia]]* = syn. *[[Talbotia]]*
* *[[Xerophyta]]*

## Eksterne lenker
* 
* Velloziaceaeceae  – beskrivelse av familien i: L. Watson & M. J. Dallwitz (1992–), *The families of flowering plants*.
* Beskrivelse – hos MOBOT, Missouri Botanical Garden.
Hanguanaceae

Se teksten

**Hanguanaceae** er en plantefamilie i ordenen Commelinales. Den omfatter 2-3 arter fordelt på bare én planteslekt – ***Hanguana***. Familien omfatter arter i Sri Lanka, Sør-Amerika, Australia, og Sørøst-Asia.

## Slekter
* *[[Hanguana]]* 
** *[[Hanguana malayana]]* 
** *[[Hanguana sp. Kress 99-6325 US]]* 
** *[[Hanguana sp. Pedersen 1004]]* 
** *[[Hanguana sp. Pedersen 1091]]* 

## Eksterne lenker
* 
* Hanguanaceae – beskrivelse i: L. Watson & M.J. Dallwitz (1992–), *The families of flowering plants*.